CPF คงแผนขยายธุรกิจด้วยการมองหาซื้อกิจการในตปท.
CPF ยังคงแผนขยายธุรกิจด้วยการมองหาซื้อกิจการในประเทศที่มีศักยภาพ เชื่อมั่นส่งผลตอบแทนได้อย่างเหมาะสม
12 พ.ย. 2558

นายอดิเรก ศรีประทักษ์ กรรมการผู้จัดการใหญ่และประธานคณะผู้บริหาร บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า บริษัทยังคงให้ความสำคัญกับการขยายธุรกิจในประเทศที่มีศักยภาพในการขยายตัวของการบริโภคในระยะยาว เช่น ประเทศรัสเซีย ประเทศเวียดนาม ประเทศฟิลิปปินส์ และประเทศอินเดีย
โดยเชื่อมั่นว่าจะส่งผลตอบแทนได้อย่างเหมาะสมกลับมาให้บริษัทในอนาคต โดยการเข้าซื้อกิจการถือเป็นหนึ่งในแนวทางหลักของการขยายธุรกิจ หากกิจการนั้นอยู่ในแนวกลยุทธ์หลักและราคาเข้าซื้อมีมูลค่าเหมาะสม
“การเข้าซื้อกิจการก็เหมือนการขยายธุรกิจด้วยตัวเราเองเพียงแต่หากเราเข้าซื้อธุรกิจที่ถูกต้อง บริษัทก็จะได้มาซึ่งบุคลากรที่พร้อมบริหารธุรกิจต่อเนื่องและบริษัทจะได้ผลการดำเนินงานเข้ามาในงบการเงินทันที”นายอดิเรก กล่าว           